  Виталий Пронин Элькунамы йылпумъяськиз наркотик вузасьёс вылэ ӝутэм уголовной ужъя эскерон, - ивортӥз Югдурез утёнъя министерство. Йырез усыкмытӥсь суретъёс вӧлмытӥсь бандаын 12 адями вылэм. Пӧлазы мукет кунын улӥсьёс но вань.Йыртэмасьёс кӧня ке толэзь ӵоже синтетической наркотик вузаса улӥллям. Ог дышем амалъя суретъёссэс азбаръёсы, подъездъёсы, нылпи площадкаосы ватыса кельтылӥллям. Собере Интернетын юри кылдытэм сайтсы пыр басьтӥсьёссылы ивортыло вылэм, кытын ватэмын суретъёссы. Кырсь ужен выриллям Ижкарын, Сарапулын, Воткинскын но Глазкарын. Эскеронъёс дыръя соослэсь 4 кило пала наркотиксэс талазы. Та йыртэманзы понна соосты 20 арозьлы пытсэт сьӧры келяны луэ. Эдуард Степанов Туспуктэм: 18.мвд.рф  